VS001224
Datum: 1991-10-25T01:00:00.000+01:00
datum_sodbe_i_stopnje: 2001-03-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - izguba okončin in drugih organov in njihove posledice
fischer: hudi primeri
odskodnina: 3750000 SIT
opombe: II Ips 280/2003. Revizijo sta vložili tožeča in tožena stranka. Revizija tožeče stranke proti sklepu o stroških je bila zavržena. Reviziji tožeče stranke je bilo delno ugodeno, odškodnina za TB je bila z 800.000 SIT zvišana na 1.500.000 SIT, odškodnina za strah je bila z 200.000 SIT zvišana na 350.000 SIT. V preostalem delu sta bili revizija tožeče in revizija tožene stranke proti sodbi zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Fizični delavec.

## Škodni dogodek

Poškodoval se je pri tožencu na kmetiji, ko je po njegovem naročilu pomagal pri mletju grozdja in je dal roko pregloboko v stroj.

## Poškodba

Zmečkanine na levi roki, travmatska amputacija končnega členka sredinca leve roke, prečni prelom srednjega členka prstanca ob bazi, prečni prelom sredinca, poševni prelom na bazi srednjega členka kazalca, obsežne in številne raztrganine in zmečkanine, poškodba kite iztezalke na končnem sklepu kazalca levice, raztrganine na levi podlahti, poševni nestabilni prelom koželjnice.

## Telesne bolečine

1500000 SIT 8 dni zelo hude, ki jih je blažil z injekcijami, hude 1 mesec, srednje hude 2 meseca, lahke 2 meseca.

#### Hospitalizacija

1 mesec; 2 operaciji.

#### Nevšečnosti med zdravljenjem

Boleča prevezovanja in odvzem šivov; razgibavanja, mavčna imobilizacija roke.

## Strah

350000 SIT Ustrašil se je ob nesreči in kasneje, ko je bil napoten na gradbišče in se je tudi med zdravljenjem utemeljeno bal za njegov izid.

## Zmanjšanje življenjske aktivnosti

1500000 SIT 12-odstotno ZŽA. Tožniku manjka končni členek po amputaciji na levem sredincu. Sklep med osnovnim in srednjim členkom sredinca je vretenasto popoškodbeno zadebeljen, srednji členek pa je vzdolžno v smeri palca deviiran za 20 stopinj. Sklep je zadebeljen tudi na levem prstancu. Ima tudi vidne brazgotine po utrpelih raztrganinah in zmečkaninah na levici. Groba moč prijema z levico in držanje je po poškodbi za polovico manjša, gibljivost zapestja pa je le lažje omejena.

## Skaženost

400000 SIT Levice ne more popolnoma skriti pred pogledi drugih ljudi. Manjkajoči členek na sredincu, zadebeljeni trije sklepi, stalno močno upognjeni členek na kazalcu levice in 12 cm dolga vzdolžna velika brazgotina preko dlani cele roke.

---

ZOR člen 200, 203